મક્ષીજી તીર્થ – શેઠ આણંદજી કલ્યાણજી પેઢી
Home→તીર્થો (Tirth)→મક્ષીજી તીર્થ
મક્ષીજી તીર્થ2020-10-07T10:16:25+00:00
તીર્થની વર્ષગાંઠ વૈશાખ સુદ-8ના દિવસે મુખ્ય દેરાસર ઉપર ધજા ચઢાવવા પૂર્વક ઉજવવામાં આવે છે.
પાર્શ્વનાથ પ્રભુનું જન્મ કલ્યાણક પોષ વદ-10
પાર્શ્વનાથ પ્રભુની દીક્ષા કલ્યાણક પોષ વદ-11
આ દિવસોમાં અઠ્ઠમ તપની આરાધના કરવામાં આવે છે તથા દસમ અને અગીયારસે સ્વામીવાત્સલ્ય પણ રાખવામાં આવે છે. પોષ-10 ના દિવસે દર વર્ષે શાંતિસ્નાત્ર રાખવામાં આવે છે તથા જન્મકલ્યાણકના આ દિવસે નવી ધજા ચઢાવવામાં આવે છે જે વૈશાખ સુદ-8ના દિવસે ફરીથી બદલવામાં આવે છે.
સવારે પ્રક્ષાલ પૂજાની બોલી 09-15 થી 09-30 સુધી બોલવામાં આવે છે. સવારે 09-30 કલાકે પ્રક્ષાલપૂજાથી શરૂ કરી 10-30 સુધીમાં બરાસરપૂજા, કેસર પૂજા, ફૂલપૂજા, મુગટ પૂજા કરવામાં આવે છે.
10-30 થી 11-00 સુધી દરરોજ શાંતિસ્નાત્ર સભામંડપમાં કરવામાં આવે છે. તથા આરતી, મંગળદિપક 11 કલાકે કરવામાં આવે છે.
સૂર્યાસ્તથી દોઢ કલાક પહેલા સુધી પૂજા કરી શકાય છે. બપોરે દહેરાસર ખુલ્લુ રાખવામાં આવે છે જેથી યાત્રાળુઓ પૂજાનો લાભ લઇ શકે. તે પછી પ્રભુજીને આંગી કરીને પૂજા બંધ કરવામાં આવે છે.
આરતી સાંજે લગભગ 8 કલાકે આરતી કરવામાં આવે છે છતાં યાત્રાળુની સુવિધા હેતુથી સાંજે 07-30 થી રાતના 10-00 કલાક સુધી પણ તે કરવામાં આવે છે.
તીર્થમાં બોલીનો ભાવ એક મણના રૂા. 5/- છે.
તીર્થમાં રહેવાની સુવિધાઓ: તીર્થમાંદેરાસરની આગળ ખુલ્લા ચોકમાં ૨ ધર્મશાળાઓ આવેલી છે જેમાં ૧૭ રૂમો તથા ૨ હોલ આવેલા છે. આ સિવાય મોટા બગીચાની જમીનમાં નૂતન ધર્મશાળા પાંચ વર્ષ પહેલા બનાવેલ છે જેમાં ૧૦ રૂમો તથા ૨ હોલ હાલમાં બનાવેલ છે. ૨૭ રૂમો તથા ૫ હોલ બનાવવાની યોજના બાકી છે.
તીર્થમાં ભોજનશાળાની સગવડતા આવેલી છે. જેમાં ૫૦ વ્યક્તિને ટેબલ-ખુરશી ઉપર તથા ૮૦ વ્યક્તિઓ નીચે બેસીને ભોજન કરી શકે તેવા હોલમાં ભોજનશાળા આવેલ છે.